stanford-oval/wikipedia huggingface dataset:
יוסף זלצמן
הערות שוליים

1 2  גרשון גרא, חצר כנרת ואנשיה, עמ' 175
↑  כנרת, אלבום לציון יובלה של הקבוצה ע' 24
↑  יצחק טבנקין, "יוסף זלצמן חמישים שנה להירצחו", עמ' 18-17
↑  יצחק יהלום שעוני, חבר ילדות של זלצמן מוורשה תושב מטולה, "יוסף זלצמן", עמ' 37-36
↑  אלקנה סלוצקין, "יוסף זלצמן", עמ' 28-25
↑  על פי עדותה של רחל ינאית בן צבי, שציינה שפגשה בו בחווה בסוף 1910, בספר יוסף זלצמן, עמ' 48
↑  יעקב חפץ, יוסף זלצמן, עמ' 61
↑  בן ציון ישראלי, מתוך "לדברי ימינו", ספר יוסף זלצמן, עמ' 13
↑  בן ציון ישראלי, ספר יוסף זלצמן, עמ' 10
↑  ביום ב' לפנות ערב נהרג יוסף זלצמן בשובו מהעבודה, הפועל הצעיר, 28 בנובמבר 1913
↑  האחדות, שנה חמישית, כ"ח חשוון תרע"ד, גיליון ז
↑  מוקי צור, על שפת אגם סואן, הוצאת עם עובד, 1985, עמ' 107-106
↑  דוד שמעוני, "ביער חדרה" עמ' 1
↑  יצחק טבנקין, "יוסף זלצמן חמישים שנה להירצחו", עמ' 18
↑  דוד שמעוני, ביער בחדרה: הפועל הצעיר, דפוס הפועל הצעיר, תרצ"ח, עמ' 11-10
↑  יהודה גורן, יוסף טבנקין, איש עין חרוד נפטר שלשום בן 66, מעריב, 27 בספטמבר 1987
↑  בארכיון קבוצת כנרת נמצאים כארבעים מכתבים שלו ששרדו. כולם נכתבו ביידיש.
↑  בית ראשון משיר בן חמישה בתים. פורסם בעלון כנרת מס' 45 ב-18 בנובמבר 1938
| --- | --- |
בקרת זהויות :  NLI: 987007513504605171  VIAF: 310737035   WorldCat (עם VIAF): 310737035 
ציורה של רחל גיננזבורסקי ציירת חברת קבוצת כנרת משנת 1935 המתאר את השדרה המובילה לקברו של זלצמן הנמצא ליד עץ הקזוארינה. ציור של צבע ומים משנת 1935. ברקע משמאל המבנה של ביתניה תחתית
צילום של הקבר. מועד לא ידוע. ייתכן וצולם בעת התקנת לוח השיש השחור על הקבר כיובל שנים לאחר הירצחו בסוף שנות ה-30 של המאה ה-20
קבר יוסף זלצמן
הכתובות על עמוד השיש העגול ועל לוח השיש השחור
וימפל קום

| --- | --- |

 נתונים כלליים
 מייסדים:  Dmitry Zimin 
 תקופת הפעילות:  1992–הווה (כ־33 שנים) 
 חברת אם:  VEON 
 חברות בנות:  Beeline  Euroset  Golden Telecom  בפסקה זו 2 רשומות נוספות שטרם תורגמו 
 מיקום המטה:  מוסקבה 
 ענפי תעשייה:  תעשיית הטלקומוניקציה 
 מוצרים עיקריים:  ספק שירותי אינטרנט 
 הכנסות:  73,100,000,000 רובל רוסי (נכון ל־2018) 
 רווח:  27,000,000,000 רובל רוסי (נכון ל־2018) 
 מנכ"ל:  Anton Kudryashov 
 עובדים:  38,000 
  
 about.beeline.ru
 
וימפל קום (ברוסית: «ВымпелКом») הוא חברת תקשורת רוסית שנוסדה בשנת 1992 ומאז 2009 מהווה חלק מתאגיד התקשורת "Veon", המשרת יותר מ-240 מיליון מנויים (נכון ליולי 2018). מטה החברה ממוקם במוסקבה. תאגיד "Veon" עצמו נמצא בשליטת חברת "LetterOne", חברת החזקות הרשומה בלוקסמבורג ונמצאת בבעלות האוליגרך מיכאיל פרידמן.
החברה היא ספק שירותי אינטרנט ומספקת שירותי תקשורת סלולרית (GSM, UMTS ו-LTE), תקשורת קווית ובינלאומית, אינטרנט אלחוטי (Wi-Fi) וטלפוניית IP ועומדת מאחורי מותג הסלולר "Beeline"‏ (Билайн). החברה מספקת שירותים לכל שטחי הפדרציה הרוסית.
היסטוריה

החברה נוסדה בשנת 1992 במוסקבה, רוסיה על ידי ד"ר דמיטרי זימין ואוגי פבלה. אוגי פבלה, היה אז יזם צעיר מארצות הברית, וד"ר זימין היה מדען רוסי בשנות ה-50 לחייו. החברה הפעילה בתחילה שירותי תקשורת סלולרית בטכנולוגית AMPS / D-AMPS, במוסקבה ובמחוז מוסקבה.
המותג של החברה "Beeline" נוצר בשנת 1993.
בשנת 1996 הייתה חברה הרוסית הראשונה שמניותה הונפקו למסחר בבורסת ניו יורק, והיא זכתה תחילה לביקוש רב אצל משקיעים. זו הייתה הפעם הראשונה שמניות מפעל או חברה רוסית נמכרות למטרת מסחר בבורסות מחוץ לרוסיה. עד אז, מניות של מפעלים תעשייתיים וחברות מסחר ובנייה נמכרו אך ורק בבורסות במוסקבה, בסנט-פטרבורג וערים נוספות ברוסיה. באותה שנה החלה לרכוש מערכות תקשורת מחברת ECI Telecom הישראלית.
בשנת 1997 החלה החברה להשיק רשת בטכנולוגית GSM, ובשנת 2001 הרחיבה את פרישת רשת ה-GSM שלה לכל אזורי רוסיה. היא הפכה חברת התקשורת הסלולרית השנייה בגודלה ברוסיה, והתרחבה גם לקזחסטן, אוקראינה וטג'יקיסטן.
בשנת 2002 היו ל"וימפל קום" 2.6 מיליון מנויים והיא הייתה הראשונה לספק ברוסיה שירותים מתקדמים בטכנולוגית GPRS. היא הטמיעה מערכת מערכת בילינג וניהול לקוחות של חברת אמדוקס הישראלית. בהמשך רכשה והטמיעה מערכות נוספות תוצרת "אמדוקס".
בשנת 2005 החלה החברה לשדר שידורים חיים לסלולר באמצעות הטכנולוגיה של חברת "סלטיק טכנולוגיות" הישראלית. הטכנולוגיה של סלטיק, מתבססת על מסך חי (LiveScreen) שמאפשר שידור תוכן חי ובזמן אמת ישירות למסכי הטלפונים הסלולרים של הלקוחות. בהמשך הרחיבה את שיתוף הפעולה עם "סלטיק טכנולוגיות".
בשנת 2006 רכשה החזקה בחברת הסלולר "קייבסטאר" מאוקראינה. באותה שנה גם חתמה על הסכם עם "יוניברסל מיוזיק גרופ" לאספקת שירים ורינגטונים.
בפברואר 2008 השלימה "וימפל קום" מיזוג עם חברת הטלקום הרוסית "Golden Telecom". באוקטובר 2008 רכשה 49.9% ממניות Euroset, קמעונאית הסלולר הגדולה ביותר ברוסיה ובחבר העמים.
בשנת 2009 נוסדה "חברת האחזקות וימפלקום". כאשר חברת טלנור הנורווגית ואלפא גרופ הסכימו למזג את החזקותיהם ב"וימפל קום" וב"קייבסטאר" לחברה אחת המאוגדת בברמודה. באוקטובר 2010, החברה המאוחדת רכשה מהמיליארדר המצרי נגיב סאווירס את חברת הטלפון והאינטרנט האיטלקית "וינד"[דרושה הבהרה] (אותה רכש ב-2005) ו"אורסקום טלקום" חברת הסלולר הגדולה בצפון אפריקה. בפברואר 2017, "חברת האחזקות וימפלקום" שינתה את שמה ל-Veon, על שם פלטפורמת ההודעות שפיתחה.
בשנת 2008 החברה רכשה מניות בחברת המסחר "יברוסט" אך בעקבות חילוקי דעות עם בעלת המניות השנייה בחברה, מגאפון, משכה את השקעותיה מהחברה. בפברואר 2018 מכרה את כל מניותיה ב"יברוסט" לידי מגאפון.
בשנת 2018 קיבל מייסד החברה דמיטרי זימין תואר דוקטור לשם כבוד מאוניברסיטת תל אביב.
הערות שוליים

↑  נחום טרדאי, ‏מניות קונצרן גדול ברוסיה נמכרות לראשונה בניו-יורק, באתר גלובס, 18 בנובמבר 1996
↑  שירי חביב, ‏חוזה ל-ECI ברוסיה, בהיקף המוערך בעשרות מיליוני ד', באתר גלובס, 17 בינואר 2006
↑  שירלי יום-טוב, אמדוקס השלימה הטמעת מערכת בילינג ומערכת ניהול לקוחות בחברת VimpelCom הרוסית, באתר TheMarker‏, 28 במאי 2002
↑  שרון שפורר, אמדוקס הטמיעה תוכנת שירות אצל וימפלקום - ספקית שירותי התקשורת הסלולרית השנייה בגודלה ברוסיה, באתר TheMarker‏, 27 בפברואר 2006
ניצן כהן, אמדוקס תספק מערכת CRM לחברת וימפלקום הרוסית בשווי מיליוני דולרים, באתר TheMarker‏, 16 במרץ 2004
הדס גייפמן, ‏אמדוקס הרחיבה את החוזה עם וימפלקום הרוסית; הערכות: היקף העיסקה 6–7 מיליון דולר, באתר גלובס, 20 בינואר 2004
↑  הארץ, בין לילה: סלטיק הפכה את ספקית הסלולר הרוסית וימפלקום לרשת שידור ארצית, באתר TheMarker‏, 21 באפריל 2005
↑  הדס גייפמן, ‏וימפלקום ביצעה הזמנת המשך נוספת למערכת ה-LiveScreen של סלטיק, באתר גלובס, 19 בפברואר 2006
הדס גייפמן, ‏החוזה של סלטיק עם וימפלקום ממשיך לגדול, באתר גלובס, 19 בפברואר 2006
↑  שירות רויטרס, ‏חברת הסלולר הרוסית וימפלקום מציעה 5 מיליארד דולר תמורת יריבתה מאוקראינה, באתר גלובס, 13 בפברואר 2006
↑  סוכנויות הידיעות, מפעילת הסלולר הרוסית וימפלקום חתמה על הסכם לאספקת שירים ורינגטונים עם יוניברסל מיוזיק, באתר TheMarker‏, 21 בדצמבר 2006
↑  סוכנויות הידיעות, המיליארדר המצרי נג'יב סאוויריס קרוב לרכישת חברת הטלפון והאינטרנט האיטלקית וינד, באתר TheMarker‏, 23 במאי 2005
↑  סוכנויות הידיעות, המיליארדר המצרי נגיב סאוויריס במגעים למכירת אחזקות הטלקום שלו לוימפלקום הרוסית, באתר TheMarker‏, 22 באוגוסט 2010
סוכנויות הידיעות, ‏המיליארדר המצרי נאגיב סוויריס מאמין במולדתו: "מי שישקיע עכשיו, יעשה הרבה כסף", באתר גלובס, 14 ביולי 2014
↑  אוניברסיטת תל אביב הכריזה על הזוכים בתוארי דוקטור כבוד לשנת 2018
| רוסיה מפעילי שירות טלפוניה ברוסיה |
| --- | --- | --- |
| תקשורת בינלאומית, טלפוניה קווית וטלפוניית IP | רוסטלקום |  |
| סלולר | MTC‏ (כולל: MTC בלארוס) • ‏מגאפון (כולל: יוטה) • רוסטלקום (כולל: Tele2 רוסיה) • וימפל קום (כולל: Beeline) • טאט טלקום • Vainah Telecom • ‏Motiv Telecom |  |
| מפעילי סלולר וירטואליים | יוטה • Matrix Telecom • МГТС • Allo Incognito • ‏Gars Telecom • ‏A-Mobile |  |
| חברות תקשורת היסטוריות | דלתא טלקום • SkyLink |  |
| --- | --- |
בקרת זהויות :  GND: 10060329-4  LCCN: no2008181463  VIAF: 156899065   WorldCat (עם VIAF): 156899065
אלקנה הורביץ

| --- | --- |
אין תמונה חופשית
 לידה:  1889 
 פטירה:  1976 (בגיל 87 בערך) 
 
מימין לשמאל: יוסף זלצמן, אלקנה הורביץ ואליעזר משה סלוצקין - 1913
קבוצה של פועלי ציון מוורשה בשנת 1905. עומדים, מימין לשמאל: אליעזר משה סלוצקין ויצחק טבנקין. יושבים, מימין לשמאל: מכס, אווה טבנקין (אשתו של יצחק טבנקין), יוסף זלצמן ואלקנה הורוביץ
אלקנה "אֶלְקוּנֶה" הורביץ (27 באוקטובר 1889 – 1 במרץ 1976) עלה במסגרת העלייה השנייה והיה מחברי ארגון השומר וממקימי הקיבוצים מחניים, איילת השחר והגושרים. נבחר לאספת הנבחרים הראשונה.
ביוגרפיה > נעוריו

הורביץ נולד באוקטובר 1889 בז'יטומיר שברוסיה (כיום אוקראינה) למאיר הורביץ מנישואיו לאשתו השנייה. אבי המשפחה היה שותף לבית מסחר לעצים אולם לאחר שהוצא מהשותפות עברה המשפחה לברדיצ'ב שם גרו האחיות של האם. בילדותו למד בחדר ובהמשך בתלמוד תורה. בגלל המצב הכלכלי הרעוע בבית נאלץ לצאת לעבודה כבר בגיל 13 והמצב החמיר עוד יותר כשבגיל 14 נפטרה אימו. הורביץ שלא היה בקשרים טובים עם האישה השלישית של אביו נשלח לשהות עם אחותו החורגת בוורשה. בעלה של אותה אישה היה צורף והוא צירף את הורביץ כשוליה בעסק שלו.
בורשה של תחילת המאה ה-20 פעלו מספר רב של תנועות ציוניות והורביץ נחשף לרוחות חדשות ורעיונות חדשים ובין השאר התחבר ליצחק טבנקין, יוסף זלצמן ויצחק גרינבוים. הורביץ נכח בוויכוחים האידאולוגים בין טבנקין, שדגל בהשתתפות היהודים במאבק המעמדות, לבין גרינבוים שדגל בנייטרליות ובחר את דרכו של טבנקין ובעקבות כך הצטרף הורביץ למפלגת פועלי ציון. בעקבות פעילות המפלגה החלו השלטונות לרדוף אחר חבריה ורבים מהם אף נאסרו לתקופות שונות ועקב כך עזב הורביץ את בית אחותו ועבר להתגורר עם אליעזר משה סלוצקין. המשטרה שהמשיכה לחפש אחריו אסרה בטעות את אחותו אלקה הורביץ וחוסר רצונו של אלקנה להתייצב במשטרה ולקחת אחריות כדי להביא להביא לשחרור אחותו גרמו לנתק בינו לבין המשפחה שלא אוחה לעולם. הורביץ, שנאסר בסופו של דבר, נענש בהגליה ונשלח לרצות את עונשו בעיר חרסון שם הוצב לעבוד בכריכיית ספרים ואולץ להתייצב כל יום במשטרה. לאחר כחודש פרצה שביתה בכריכייה והורביץ, שנותר ללא עבודה, החליט להפר את תנאי מאסרו ונסע לבקש עזרה ממשפחתו בברדיצ'ב ובורשה.
ביוגרפיה > עלייתו ארצה

בגלל הסכנה לחייהם ובתיאום עם טבנקין הוחלט לשלוח את הורביץ ואת זלצמן ארצה. לרוע המזל, כבר בתחילת הדרך (בקאטוביץ) נפרדו השניים כשכל כספו של הורביץ נשאר בידי זלצמן דבר שאילץ אותו לשרוד בהמשך הדרך. תחנתו הבאה הייתה קרקוב ומשם הגיע לווינה שם כבר חיכה לו סלוצקין. בווינה עבד הורביץ מספר חודשים כדי לחסוך כסף. לאחר זמן מה הגיע לשם גם זלצמן ללא הכסף (בו השתמש כדי לשחד פקידי גבול). הורביץ וסלוצקין החליטו לממן את שילוחו המיידי של זלצמן ארצה והם יעלו מאוחר יותר. באפריל 1909 עלה הורביץ על אוניית משא בשם "בוקובינה" שהפליגה מטריאסטה ולאחר עצירה באלכסנדריה הגיעה במאי לחיפה.
ביוגרפיה > עבודתו בארץ ישראל

עם הגיעו ארצה הלך הורביץ לקבוצת כנרת (שם שהה כבר חברו יוסף זלצמן) וניסה להשיג שם עבודה. בהמשך הצטרף למתיישבים בביתניה תחתית והיה שותף לניסיונה של יק"א לגדל כותנה במקום. ב-1910 עבר לזכרון יעקב שם ניסה להחליף את הפועלים הערבים הזולים בפועלים יהודים אך ללא הצלחה ולכן נדד לחדרה שם עבד בשמירה ובתחזוקת העצים ביער חדרה. ב-1911 עבר הורביץ לעבוד בנטיעות בחוות חולדה תחת ניהולו של יצחק כבשנה ומשם עבר, ב-1912, יחד עם קבוצת חלוצים, לגדל ירקות בבן שמן תחת ניהולו של שמעון שניפר. אותה קבוצת מגדלי ירקות החליטה להקים את מושב נחלת יהודה אך הורביץ לא רצה להצטרף והסכים לעבוד שם בשכירות. במקביל נבחר לוועד הפועלים בראשון לציון ולאחר שנרצח במושבה שומר יהודי דרש ועד הפועלים מועד המושבה להעביר את השמירה לידי שומרים יהודים. לאחר שמשא ומתן זה לא צלח עברה הקבוצה לרחובות שם הסכימו התושבים למסור לידיהם, במשותף עם ארגון "השומר", את האחריות לשמירה כשכירים. בתקופה ששמר ברחובות היה הורביץ מעורב במספר תקריות עם ערביי הסביבה ואף נפצע באחת מהן. ב-1914, לאחר מספר אירועים וחללים בשמירה ברחובות ועם פרוץ מלחמת העולם הראשונה, עברו הורביץ וחבריו השומרים לכפר מל"ל וזאת על פי תוכנית לפיה יקבלו קרקעות מקק"ל להתיישבות אולם מכת הארבה שתקפה את האזור ב-1915 הורידה לטמיון תוכנית זו. ב-1915 חזר הורביץ לקבוצת כנרת שם פגש את טבנקין ופקד את קברו של חברו זלצמן שנרצח.
ב-1916 זומן הורביץ לתל עדש שם התקבל לארגון השומר לאחר השתתפות בטקס מסורתי, בניהולו של ישראל שוחט, ולאחר שנשבע על אקדח.
ב-1917 עזב את קבוצת כנרת והיה שותף לניסיון שני של פועלי ציון ליישב את מחניים. בתקופת שהותו במקום התחוללה פרשת הכספים של ארגון ניל"י במהלכה מסרו ראשי ניל"י כספים לאנשי ארגון "השומר" ואלו סירבו להחזירם. בוועידה של הפועל הצעיר שנערכה במחניים יצאה הודעה שעל "השומר" להחזיר את הכסף. בתור מחאה על החלטה זו עזבו הורביץ וחבריו את מחניים ועברו לעבוד בשדות איילת השחר וב-1918 הצטרפו לקיבוץ. ב-1920 נשלח לייצג את הגליל באספת הנבחרים הראשונה.
ב-1922 עזב הורביץ את איילת השחר וחזר לקבוצת כנרת ולאחר מכן הפך לחקלאי בכפר יחזקאל אך געגועיו החזירו אותו ב-1930 לאיילת השחר שם המשיך לעבוד את האדמה.
במהלך הפילוג בקיבוץ המאוחד בחר הורביץ לעזוב את הקיבוץ ואת משפחתו, כחלק מנאמנותו לקיבוץ המאוחד, ולהיות שותף בהקמתו של קיבוץ הגושרים שם חי עד פטירתו.
ביוגרפיה > פרשת לישנסקי

ב-1917, עם נפילת מחתרת ניל"י, הצליח יוסף לישנסקי לברוח מזכרון יעקב על גבי עגלה של אנשי ארגון "השומר" והוסתר בתל עדשים. בישיבה שנערכה בעקבות כך הוחלט להמשיך להסתירו אולם בעקבות חיפושים אינטנסיביים של הטורקים בגליל החליט ארגון "השומר" להוציאו להורג ולמסור את גופתו לטורקים והמשימה הוטלה על הורביץ. לישנסקי הובל למפל התנור אולם הורביץ התחרט והמשימה הוטלה על חבר אחר שירייתו גרמה רק לפציעת לישנסקי שברח.
משפחתו

הורביץ נישא לבתיה זיגרמן (1902-1973) ולזוג נולדו שתי בנות (אמיצה וגילה). במהלך הפילוג בקיבוץ המאוחד נפרדו גם בני הזוג והורביץ עבר לקיבוץ הגושרים בשעה שבתיה נשארה באיילת השחר.
הבת גילה נישאה לזאב שחם. בנם, רס"ן אייל שחם (נכדו של הורביץ), נהרג ב-7 באוקטובר 1973 בחזית רמת הגולן במהלך מלחמת יום כיפור.
פרסי הוקרה

ב-1958 זכה הורביץ ב"פרס העבודה" מטעם ההסתדרות.
לקריאה נוספת

גדעון קלוורי ואריה ל. אבנרי, כעץ השדה - אלקנה הורביץ - פרקי חיים, הוצאת "קיבוץ הגושרים", 1979
שלמה שבא, חיים גורי, הרצל ארליך, אהד זמורה ועליזה ולך, כאייל תערוג, הוצאת מחברות לספרות, עמודים 27-32
הערות שוליים

↑  אח צעיר יותר נהרג במהלך מלחמת העולם הראשונה
↑  האחות הזאת הייתה בתה של האישה הראשונה של אביו. איתם גרה גם אחות לא נשואה בשם אלקה
↑  פעילים אחרים איתם היה בקשר היו פנינה היילפרין, דוד בלוך-בלומנפלד, אליעזר פינקלשטיין, שמואל הפטר, יצחק יהלום שעוני ואחרים
↑  האחות אלקה נשלחה לסיביר ובסופו של דבר היגרה לארצות הברית
↑  הורביץ חזר וחלה בקדחת ועל פי זכרונותיו היה זה ד"ר זאב ברין שהמליץ לו לעבור ליהודה
↑  לפי זכרונותיו של הורביץ היה זה מנשה מאירוביץ שהכשיל את התוכנית
↑  יחד עם הורביץ הגיעו לאיילת השחר עוד מספר שומרים
 וביניהם יוסף פּולסקי, מרדכי לוויצקי, צבי כרמי ואריה וישנבסקי
↑  רשימת הצירים שנבחרו לאספת הנבחרים, דואר היום, 10 במאי 1920
↑  ביניהם צבי נדב, שמואל הפטר, לאה צ'ק ופנחס ריקליס
↑  20 פרסי עבודה יחולקו מחר, למרחב, 1 בינואר 1958
↑  על צוות אחד ווששה מחתני "פרס העבודה", למרחב, 2 בינואר 1958
↑  חוברת לזכרו של הנכד אייל שחם ז"ל
| --- | --- |
בקרת זהויות :  NLI: 987007438784005171  ISNI: 0000 0000 5423 7071  LCCN: nr91036315  VIAF: 19537626   WorldCat (עם VIAF): 19537626
שון כבשון הסרט: עף על החלל

| --- | --- |

כרזת הסרט
 מבוסס על:  סדרת ההנפשה "שון כבשון" מאת ניק פארק
 בימוי:  וויל בצ'ר, ריצ'רד פלאן 
 הופק בידי:  פול קאולי
 תסריט:  מארק בארטון ג'ון בראון
 עריכה:  סים אוון-ג'ונס 
 שחקנים ראשיים:  ג'סטין פלטשר ג'ון ספארקס קייט הארבור
 מדבבים:  ג'סטין פלצ'ר קייט הארבור Chris Morrell ג'ון ספארקס David Holt Andy Nyman בפסקה זו רשומה אחת נוספת שטרם תורגמה 
 מוזיקה:  טום הו
 צילום:  צ'ארלס קופין דייב אלכס רידט
 מדינה:  הממלכה המאוחדת, צרפת 
 חברת הפקה:  ארמדן אנימציות
 חברה מפיצה:  StudioCanal
 שיטת הפצה:  וידאו על פי דרישה 
 הקרנת בכורה:  ישראל 10 באוקטובר 2019  הממלכה המאוחדת 18 באוקטובר 2019
 משך הקרנה:  87 דק' 
 שפת הסרט:  אנגלית 
 סוגה:  סרט קומדיה, סרט הרפתקאות, סרט מדע בדיוני, סרט לכל המשפחה 
 מקום התרחשות:  אנגליה 
 תקופת התרחשות:  העשור השני של המאה ה-21 
 סרט קודם:  שון כבשון הסרט 
 shaunthesheep.com/movie
 דף הסרט ב־IMDb
 
שון כבשון הסרט: עף על החלל (באנגלית: A Shaun the Sheep Movie: Farmageddon) הוא סרט פלסטלינה קומי באורך מלא אשר יצא לאקרנים ברחבי העולם ב-18 באוקטובר 2019. הסרט מבוסס על סדרת ההנפשה שון כבשון.
תקציר העלילה

חייזרית בשם לו-לה נוחתת נחיתת חירום ליד החווה, שון מבין שזאת חייזרית כיפית והרפתקנית בעלת כוח עצום, ועוזר לה לחזור אל הכוכב שלה ולהגן עליה מפני האנשים שרוצים לתפוס אותה.
מדבבים

כמו בסדרה ובסרט הקודם, הדמויות בסרט לא מדברות. המדבבים רק משמיעים קולות.
ג'סטין פלצ'ר - שון כבשון / טימי
ג'ון ספארקס - ביצר / החוואי
קייט הארבור - אמא של טימי / דודתו של שון
ריצ'רד וובר - שירלי
סימון גרינול - התאומים
אמה טייט - הייזל
אנדי ניימן - נאטס
הפקה

ב-14 בספטמבר 2015, אולפני StudioCanal החלו לעבוד על סרט המשך לשון כבשון הסרט. ב-25 באוקטובר 2016, אולפני אארדמן הכריזו על סרט המשך בשם שון כבשון הסרט 2.
הערות שוליים

↑  Hopewell, John (14 בספטמבר 2015). "'Legend,' 'Shaun,' Smash Benchmarks for Studiocanal". Variety. Variety Media, LLC. ארכיון מ-15 בספטמבר 2015. נבדק ב-15 בספטמבר 2015. {{cite news}}:  (עזרה)
↑  Tartaglione, Nancy (25 באוקטובר 2016). "Aardman, Studiocanal Reunite Flock For 'Shaun The Sheep Movie 2' – AFM". Deadline Hollywood. Penske Business Media, LLC. נבדק ב-25 באוקטובר 2016. {{cite web}}:  (עזרה)
| וולאס וגרומיט |
| --- | --- | --- |
| ביצירתו של ניק פארק | ביצירתו של ניק פארק |  |
| סרטים קצרים | טיול לא מהעולם הזה (1989) • המכנסיים הלא מתאימים (1993) • הרפתקה מצמררת (1995) • עניין של חיים ומוות (2008) |  |
| סרטים באורך מלא | וולאס וגרומיט והארנב הקטלני (2005) • שון כבשון הסרט (2015) • שון כבשון הסרט: עף על החלל (2019) • וולאס וגרומיט: על כנפי הנקמה (2024) |  |
| סדרות | שון כבשון • טימי הטלה • וולאס וגרומיט בעולם של המצאות |  |
ערך זה הוא קצרמרבנושא סרטים בריטיים ובנושא סרטים צרפתיים. אתם מוזמנים לתרום לוויקיפדיה ו.
ראיין פיליפה

| --- | --- |

 לידה:  10 בספטמבר 1974 (בן 50) ניו קאסל, דלאוור, ארצות הברית 
 שם לידה:  מת'יו ריאן פיליפה
 מדינה:  ארצות הברית
 תקופת הפעילות:  מ-1992
 בן או בת זוג:  ריס וית'רספון (1999–2007) 
 מספר צאצאים:  3
 פרופיל ב-IMDb
 
מת'יו ראיין פיליפה (באנגלית: Matthew Ryan Phillippe, נהגה: פיליפי, באלפבית פונטי בינלאומי: [ˈfɪlɨpiː]; נולד ב-10 בספטמבר 1974) הוא שחקן קולנוע אמריקאי. הוא התפרסם בשנות ה-90 המאוחרות, כשכיכב בסרטים "אני יודע מה עשית בקיץ האחרון", "מועדון 54" ו"משחקי פיתוי". בשנות האלפיים הוא כיכב בסרטים כמו "פארק גוספורד", "התרסקות", "גיבורי הדגל", "הפרצה", "הארכת שירות", "מק'גרובר", "בעין העדשה" ו"סנגור במבחן".
ביוגרפיה

פיליפה נולד בעיר ניו קאסל, דלאוור שבארצות הברית לריצ'רד וסוזן פיליפה. יש לו שלוש אחיות: קירסטן, לינדסי וקייטלין. בעת לימודיו בבית הספר שיחק פיליפה בכדורסל ובכדורגל, והשיג חגורה שחורה בטאקוונדו. בגיל 15 הוא החל להתעניין בקריירת משחק. שנתיים לאחר מכן גילה אותו סוכן שחקנים במספרה, ושלח אותו למבחני בד בניו יורק.
קריירה

קריירת המשחק של פיליפה החלה באופרת הסבון "לחיות את החיים", בה הופיע בשנים 1992–1993. דמותו בתוכנית, שנקראה בילי דאגלס, הייתה הדמות ההומוסקסואלית הראשונה באופרת סבון יומית, מה שגרם למהומה מסוימת. לאחר שעזב את הסדרה, הוא עבר להתגורר בלוס אנג'לס והחל להופיע בתפקידים קטנים בשלל סדרות טלוויזיה וסרטים.
בשנת 1995, הופיע לראשונה בקולנוע בסרט "כוננות מיידית". ב-1996, שיחק בסרט "ים של חברים" והתארח בסדרות: "שיקגו הופ" ו"בגבולות המסתורין".
בשנת 1997 לוהק פיליפה לסרט האימה "אני יודע מה עשית בקיץ האחרון". הסרט זכה להצלחה באקרנים באוקטובר של אותה שנה, ופיליפה זכה בפרסום רב יותר ובתפקידים בסרטים "מועדון 54", "שום מקום" ו-"גידולי פרא" ב-1998 ו"משחקי פיתוי" בשנת 1999. זה האחרון, שבו שיחק פיליפה עם שותפתו לסרט "אני יודע מה עשית בקיץ האחרון" שרה מישל גלר ועם אשתו לעתיד ריס וית'רספון, זכה להצלחה בקרב קהל היעד שלו, בני הנוער.
בשנת 2000 הופיע פיליפה בקומדיית הפשע "
דרכו של אקדח", וכיכב כמהנדס תוכנה במותחן "קוד מסוכן" ובסרט "פארק גוספורד" (שניהם בשנת 2001). בשנת 2002, הוא הופיע בתפקיד משנה בסרט "איגבי". בשנת 2004, שיחק בסרט "התרסקות" והופיע בקליפ של אאוטקאסט לשיר "Hey Ya!".
באותה שנה שבה זכה סרטו של פיליפה, "התרסקות", בפרס האוסקר לסרט הטוב ביותר, זכתה אשתו ריס וית'רספון בפרס אוסקר לשחקנית הטובה ביותר, על תפקידה בסרט "הולך בדרכי".
ב-2006 שיחק בסרטו של קלינט איסטווד "גיבורי הדגל". בשנת 2009, כיכב בסרט "פרנקלין" לצידה של אווה גרין.
בשנת 2010, התארח בתוכנית ההיאבקות "WWE RAW". בשנת 2011 שיחק במותחן המשפטי "סנגור במבחן", שמבוסס על הספר באותו שם מאת מייקל קונלי. בשנת 2012, הופיע בעשרה פרקים בסדרה "Damages", ושיחק בסרט "נקמה עבור ג'ולי".ב-2014, שיחק בסרט "דרישה מחדש". בשנת 2015, הופיע בסדרה "סודות ושקרים".
בשנת 2016 שיחק בסרט המתח "זר דופק בדלת" לצד רוזמונד פייק וניק נולטי. ביולי 2016 החל לגלם את בוב לי סוואגר בסדרת האקשן של USA "על הכוונת" אשר נוצרה כעיבוד טלוויזיוני לספרו של סטיבן הנטר "Point of Impact" בתפקיד בוב לי סוואגר לצידם של השחקנים שאנטל ונסאנטן ועומאר אפס. בשנת 2017 גילם את ג'ונתן, אביה של קלייר שאנון (ג'ואי קינג) בסרט האימה "שבע משאלות". ביולי 2017 הסדרה "על הכוונת" בכיכובו, שבה לעונה שנייה.
בשנת 2020 החל פיליפה לככב לצדה של קתרין ויניק בסדרת המתח והפשע "שמיים גדולים" שיצר דייוויד אי קלי לרשת ABC בתפקיד של קודי הויט, שוטר לשעבר.
בשנת 2021 שיחק בסדרה "מק'גרובר" של שירות הסטרימינג Peacock; הסדרה היא עיבוד למערכון בכיכובו של ויל פורטה מתוך הסדרה סאטרדיי נייט לייב ומהווה פארודיה לסדרה "מקגייוור".
חייו האישיים

ב-22 מרץ 1997 פגש פיליפה את השחקנית ריס וית'רספון במסיבת יום ההולדת ה-21 שלה. יום לאחר מכן הוא עזב את קליפורניה בשל צילומי הסרט "אני יודע מה עשית בקיץ האחרון", אולם שמר על קשר עם וית'רספון באמצעות דואר, דואר אלקטרוני וטלפון. עם שובו של פיליפה ללוס אנג'לס החלו הזוג לצאת, והם התארסו בדצמבר 1998. בשנה לאחר מכן כיכבו שניהם בצוותא בסרט "משחקי פיתוי".
פיליפה ווית'רספון נישאו ב-5 ביוני 1999 בטקס צנוע בצ'ארלסטון, דרום קרוליינה. נולדו להם שני ילדים: אווה אליזבת שנולדה ב-9 בספטמבר 1999 ודיקון ריס שנולד ב-23 אוקטובר 2003. המשפחה התגוררה אז בברנטווד, קליפורניה. ב-30 באוקטובר 2006 הכריזו פיליפה ווית'רספון כי החליטו להיפרד לאחר שבע שנות נישואין. נישואיהם של בני הזוג הסתיימו רשמית ב-5 באוקטובר 2007, עם הסדרי גירושין סופיים שנקבעו ב-13 ביוני 2008. פיליפה ווית'רספון חולקים משמורת משותפת על ילדיהם.
ב-2007, החל פיליפה לצאת עם השחקנית האוסטרלית אבי קורניש. הזוג נפרד בפברואר 2010. במאי 2010 פיליפה החל לצאת עם הדוגמנית והשחקנית אלכסיס נאפ; הם נפרדו בספטמבר באותה שנה, ולאחר הפרידה גילתה נאפ כי היא בהיריון. בתם, קיילני נולדה ביולי 2011. פיליפה החל לצאת עם הסטודנטית למשפטים פאולינה סלוטר בסוף 2011. הם התארסו ב-2015 אך סיימו את מערכת היחסים שלהם שנה לאחר מכן. במרץ 2017, סלוטר להתלוננה למשטרת לוס אנג'לס ותבעה אותו על כך שפיליפה מטריד אותה באמצעות הודעות טקסט. פיליפה קיבל צו הרחקה מיואיט וקבע שהוא צריך לשמור ממנה מרחק בטווח של 100 יארד (91 מ'). באוקטובר 2019, התיק נסגר.
תחביביו של פיליפה כוללים צילום, אנימציה וכתיבה.
פיליפה וחבריו הטובים ברקין מאייר, סת' גרין ודייוויד אי. סיגל מנהלים חברת הפקות בשם "Lucid Films".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1995 | כוננות מיידית | גראת'אם |  |
| 1996 | ים של חברים | גיל מרטין |  |
| 1996 | Lifeform | ריאן |  |
| 1997 | שום מקום | שאד |  |
| 1997 | Little Boy Blue | ג'ימי ווסט |  |
| 1997 | אני יודע מה עשית בקיץ האחרון | בארי ויליאם קוקס |  |
| 1998 | מועדון 54 | שיין או'שאה |  |
| 1998 | משחקים מהלב | קינן |  |
| 1998 | גידולי פרא | הארלן |  |
| 1999 | משחקי פיתוי | סבסטיאן ולמונט |  |
| 2000 | דרכו של אקדח | פארקר |  |
| 2000 | סוכן ה-CIA | פטרוב |  |
| 2001 | קוד מסוכן | מילו הופמן |  |
| 2001 | פארק גוספורד | הנרי דנטון |  |
| 2002 | איגבי (אנ') | אולי סלוקומב |  |
| 2003 | שתי דקות | סימון קייבל |  |
| 2004 | התרסקות | טומי הנסן |  |
| 2005 | תאוריית הכאוס | שיין דקר |  |
| 2006 | גיבורי הדגל | ג'ון בראדלי (אנ') |  |
| 2006 | חמש אצבעות | מרטיין |  |
| 2007 | הפרצה | אריק אוניל (אנ') |  |
| 2008 | הארכת שירות (אנ') | ברנדון קינג |  |
| 2009 | פרנקלין | ג'ונתן פריסט |  |
| 2010 | מק'גרובר | דיקסון פייפר |  |
| 2011 | בעין העדשה | גרג מרינוביץ' |  |
| 2011 | סנגור במבחן | לואיס רולטה |  |
| 2011 | בגידה בין חברים | וינסנט |  |
| 2012 | Revenge for Jolly! | באסמייר |  |
| 2013 | הכל נשבר במשפחה | סקוט |  |
| 2014 | Reclaim | סטיבן |  |
| 2014 | Catch Hell | ריגן פירס | גם במאי, תסריטאי ומפיק |
| 2015 | זר דופק בדלת | שליח |  |
| 2017 | שבע משאלות | ג'ונתן שאנון |  |
| 2020 | The 2nd | ויק דייוויס |  |
| 2020 | Brothers by Blood | צ'ארלי |  |
| 2021 | Lady of the Manor | טאנר וודסוורת' |  |
| 2021 | טווח אפס (אנ') | ג'ק יורק |  |
| 2022 | מסלול התנגשות (אנ') | האנטר |  |
| 2022 | פסגת הסכנה | ליאו |  |
| 2023 | The Locksmith | מילר גרהאם |  |
| TBA | American Murderer | לאנס ליסינג |  |
| TBA | Tlatelolco: Mexico68 |  |  |
| TBA | Miranda's Victim | ג'ון ג'יי. פלין |  |
| TBA | Saint Clare | טימונס |  |